b'\n_START_ARTICLE_\nMustan kissan tango\n_START_PARAGRAPH_\nMustan kissan tango on alun perin italialainen s\xc3\xa4velm\xc3\xa4, joka saavutti suosiota ensin Kultaisen \xc5\xa1ekiinin laulukilpailussa 11. maaliskuuta 1969, jolloin nelivuotias Vincenza Pastorelli esitti sen nimell\xc3\xa4 Volevo un gatto nero (Halusin mustan kissan). Laulu menestyi my\xc3\xb6s Japanissa nimell\xc3\xa4 Kuroneko no tango (\xe9\xbb\x92\xe3\x83\x8d\xe3\x82\xb3\xe3\x81\xae\xe3\x82\xbf\xe3\x83\xb3\xe3\x82\xb4), josta se "lensi t\xc3\xa4nne meillekin", kuten suomennoksessa sanotaan. Japanilaisen esityksen lauloi kuusivuotias poika Osamu Minagawa. Suomessa laulun esittiv\xc3\xa4t ensimm\xc3\xa4isin\xc3\xa4 seitsenvuotiaat sisarukset Jaana ja Tiina Tynell. _NEWLINE_Laulun on s\xc3\xa4velt\xc3\xa4nyt Armando Soricillo. Suomalaiset sanat ovat Sauvo Puhtilan. Kappale oli Suomen listojen k\xc3\xa4rjess\xc3\xa4 1971 ja siit\xc3\xa4 on tehty uusia versioita.'